open-index/open-wikipedia-markdown huggingface dataset:
Veľká cena Maďarska 2022

**Veľká cena Maďarska 2022** (maď. **Formula 1 Aramco Magyar Nagydíj 2022**) sa uskutočnila 31. júla 2022 na pretekárskom okruhu Hungaroring v Mogyoróde, neďaleko Budapešti. Boli to trináste preteky sezóny 2022 Majstrovstiev sveta Formule 1.

Pred Veľkou cenou oznámil štvornásobný majster sveta Sebastian Vettel, že na konci sezóny 2022 ukončí svoju kariéru vo Formule 1, aby mohol tráviť viac času s rodinou a venovať sa iným projektom. O niekoľko dní neskôr oznámil Aston Martin Racing, že Fernando Alonso nahradí Vettela v tíme od sezóny 2023. Podľa oficiálnej tlačovej správy podpísal španielsky pretekár s tímom „viacročnú zmluvu“.

Max Verstappen z tímu Red Bull viedol pred pretekmi v Maďarsku v priebežnom poradí jazdcov pred Charlesom Leclercom z Ferrari a Sergiom Pérezom, jeho tímovým kolegom u Red Bullu.

## Priebeh kvalifikácie
Kvalifikáciu prekvapivo ovládol George Russell z tímu Mercedes pred oboma pilotmi tímu Ferrari Carlosom Sainzom a Charlesom Leclercom. Pre Russella to bola prvá Pole Position v jeho kariére. Líder šampionátu Max Verstappen skončil kvôli technickým problémom až na desiatom mieste.

## Priebeh pretekov
Napriek tomu, že sa Verstappen v 42. kole roztočil, vyhral preteky po silnom zotavení. Na druhom a treťom mieste skončili obaja jazdci Mercedesu Lewis Hamilton a George Russell. Piloti Scuderie Ferrari, ktorí boli tento víkend favorizovaní, skončili po nevydarenej stratégii štvrtý (Sainz) a šiesty (Leclerc).

## Výsledky
### Kvalifikácia

**Poznámky:**
*  – Pierre Gasly sa kvalifikoval na 19. mieste, ale do pretekov musel odštartovať z konca štartového roštu, pretože prekročil povolený počet prvkov pohonnej jednotky. Nové prvky pohonnej jednotky boli vymenené, keď bolo vozidlo v režime parc fermé bez povolenia technického delegáta. Preto musel nakoniec odštartovať do pretekov z boxovej uličky.

### Preteky

**Poznámky:**
*  – Vrátane dodatočného bodu za najrýchlejšie kolo pretekov
*  – Daniel Ricciardo skončil na 13. mieste, ale dostal päťsekundovú penalizáciu za spôsobenie kolízie s Lanceom Strollom.
*  – Valtteri Bottas bol klasifikovaný, keďže absolvoval viac ako 90 % vzdialenosti pretekov.

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2022
Kategória:Veľká cena Maďarska
Kategória:2022 v Maďarsku
Páter

**Páter** môže byť:
*pater
*katolícky kňaz
*katolícky rehoľný kňaz
*kňaz
*zastarano: ruženec
*nárečovo: obiehajúci dopravný pás (napr. na obilie)
*zastarano: chrbtica
David Mináč

**David Mináč** (* 1. december 1991, Hainburg an der Donau) je slovenský filmový režisér, scenárista, skladateľ filmovej hudby, herec a módny fotograf, syn režiséra Mateja Mináča.

Absolvoval štúdium filmu a psychológie na University of Southampton v Spojenom kráľovstve.

Jeho snímok o neurológovi Pavlovi Traubnerovi z cyklu krátkometrážnych televíznych dokumentárnych filmov GEN.SK získal ocenenie Platinum Remi Award v kategórii Najlepší krátky film na 53. ročníku filmového festivalu WorldFest Houston International Film Festival.

## Referencie

## Externé odkazy
* 

Kategória:Slovenskí filmoví režiséri
Kategória:Slovenskí scenáristi
Kategória:Slovenskí skladatelia filmovej hudby
Kategória:Slovenskí herci
Kategória:Slovenskí fotografi
Kategória:Osobnosti z Hainburgu
Margaret Morrisonová

**Margaret Morrisonová** (neprechýlene: **Margaret Morrison**) môže byť:
* kanadská filozofka a univerzitná pedagogička (19542021), pozri Margaret Morrisonová (filozofka)
* americká maliarka a univerzitná pedagogička (* 1960), pozri Margaret Morrisonová (maliarka)

## Referencie

Morrisonová, Margaret
Invalid

**Invalid** môže byť:
* človek neschopný (spravidla fyzickej) práce, invalidný človek, pozri invalidita
* v legislatíve fyzická osoba, ktorá má priznaný invalidný dôchodok alebo invalidný výsluhový dôchodok
* slovenský komediálny film režiséra Jonáša Karáseka z roku 2022, pozri Invalid (film)
CS Film

odkaz=//upload.wikimedia.org/wikipedia/commons/thumb/1/1e/CS_film_Logo.png/220px-CS_film_Logo.png|náhľad|Logo používané v rokoch 2017 – 2019

**CS Film** je český televízny filmový kanál, ktorý prevádzkuje spoločnosť *Československá filmová společnost, s.r.o.*. Vysiela v čase od 6. do 24. hodiny. Stanica je zameraná len na Českú a Slovenskú filmovú tvorbu (oblasti bývalého Československa), predovšetkým na filmy natočené pred Nežnou revolúciou. Čerpá z filmových fondov *Národného filmového archívu*, Slovenského filmového ústavu, *Bonton filmu*, *Krátkeho filmu Praha*, Českej televízie, Slovenskej televízie a najmä po roku 1990 od súkromných filmových producentov. Stanica tiež podporuje nové filmové a televízne projekty a školskú a amatérsku filmovú tvorbu.

Od polnoci do 6. hodiny ráno vysiela na jeho programovej pozícii hororový kanál *CS Horror*. CS film patrí do slovenskej mediálnej skupiny JOJ Group.

## Referencie

## Externé odkazy
* 

Kategória:Filmové televízne stanice
Kategória:Televízne stanice na Slovensku
Kategória:Televízne stanice v Česku
Hradište (vrch v Nízkych Tatrách)

**Hradište** () je vrch v Nízkych Tatrách. Leží nad Malužinou, približne  južne od Liptovského Hrádku. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a na katastrálnom území obce Liptovská Porúbka. Najbližšími sídlami sú východne situovaná Malužiná a severne ležiaca Liptovská Porúbka, Liptovský Hrádok a Kráľova Lehota, južne sa nachádza Nižná a Vyšná Boca. Masív patrí do Národného parku Nízke Tatry.

## Opis
Hradište je súčasťou mohutného vápencového masívu Ohnište (), ktorý je kolmý na rázsochu, vybiehajúcu z Ďumbiera () v hlavnom hrebeni. Tá sa stáča v oblúku na sever a pokračuje cez Rovnú hoľu () na Smrekovicu (). Východným smerom leží Skribňovo () a Mních (), severným Selnice () a Bukovica (), západným dominuje Slemä () a Ohnište a južným Rovná hoľa (), Chopec () a Červená (). Masív patrí do povodia Váhu, kde vodu odvádzajú prítoky riečky Boce. Na vrchol nevedie značený chodník a masív je súčasťou Národnej prírodnej rezervácie Ohnište.

### Výhľady
Vrcholovú časť pokrýva súvislý, miestami však riedky lesný porast, ktorý tak umožňuje obmedzený rozhľad. Z lokalít s redšou vegetáciou a skál je možné pozorovať okolité vrcholy Nízkych Tatier, no tiež Vysoké a Západné Tatry a Chočské vrchy.

## Prístup
Na vrchol nevedie značená turistická trasa a vzhľadom na vysoký stupeň ochrany územia je prístup naň nežiadúci. Juhovýchodným úpätím vedie Svidovskou dolinou  žltá značka do Svidovského sedla.

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovská Porúbka
Pamätník Vasila Petleškova (Plovdiv)

**Pamätník Vasila Petleškova** () je pamätník dedikovaný Vasilovi Petleškovovi z prvej polovice 20. storočia v centrálnej časti mesta Plovdiv v Plovdivskej oblasti v južnom Bulharsku.

## Poloha
Pamätník sa nachádza v centrálnej časti mesta Plovdiv v parku Car Simeonova gradina. Nachádza sa v severnej časti parku v blízkosti jeho severného vchodu.

## Charakteristika
Pamätník vo forme busty na podstavci znázorňuje bulharského revolucionára a vodcu Aprílového povstania v Bracigove, Vasila Petleškova. Pamätník bol odhalený v priebehu roku 1936. Jeho autorom je sochár Janko Pavlov.

## Galéria

Vasil Petleshkov monument in Plovdiv 1.jpg|pohľad na časť parku Car-Simeonova gradina s pamätníkom
Vasil Petleshkov monument in Plovdiv 3.jpg|detailný pohľad na vrchnú časť pamätníku s bustou
Vasil-Petleshkov-monument-Plovdiv.jpg|pamätník vyzdobený pri príležitosti výročia Vasila Petleškova


## Referencie

## Iné projekty

Kategória:Stavby v Plovdive
Kategória:Pamätníky v Bulharsku
Kategória:Architektúra z 1936
Spišská nemecká strana

**Spišská nemecká strana** (nemecky *Zipser deutsche Partei*) bola regionálna politická strana Karpatských Nemcov na Slovensku, hlavne na historickom území Spiša, v období medzivojnového Československa.

## Charakteristika
vľavo|náhľad|145x145bod|Andor Nitsch, poslanec a najvýznamnejší predstaviteľ strany
Išlo o menšiu politickú stranu, ktorá, ako už vyplývalo z jej názvu, sa sústreďovala na zastupovanie záujmov Karpatských Nemcov na Slovensku. Podobne ako maďarské politické strany mala odmietavý postoj k vzniknutej Československej republike. Jej politika bola promaďarská a zakladala na veľkouhorských pozíciách. Počas celej svojej histórie pôsobila ako autonómna súčasť maďarských politických strán – spočiatku Krajinskej kresťansko-socialistickej strany a od roku 1925 Maďarskej národnej strany. Jej členskú základňu tvorili obyvatelia nemeckej národnosti a spišskonemecká inteligencia. 

Z programového hľadiska sa strana zameriavala na presadzovanie požiadaviek Spišských Nemcov, ktorí daný región obývali vyše 800 rokov. Obce, kde prevažovalo nemecké obyvateľstvo, požadovala spojiť do jedného politického okresu a na danom území zabezpečiť pomerne rozsiahlu autonómiu (administratívnu, hospodársku, kultúrnu a školskú). Najmä v oblasti školstva strana presadzovala vznik, resp. obnovu nemeckých škôl na Spiši, otvorenie nemeckých odborných škôl pre potreby poľnohospodárstva a lesného priemyslu. Veľkú pozornosť strana venovala aj rozvoju cestovného ruchu.

## História
alt=Výsledky za jednotlivé obce|vľavo|náhľad|Výsledky Spišskej nemeckej strany v okrese Kežmarok v rokoch 1923 - 1935
Ustanovujúci snem strany sa konal 22. marca 1920 v Kežmarku. Prvým predsedom sa stal Karl Brückner, kežmarský pedagóg a riaditeľ nemeckého gymnázia. V roku 1922 prevzal vedenie strany Andor Nitsch, statkár z Veľkej Lomnice. Tlačovým orgánom strany boli noviny Karpathen Post. Síce šlo o malú politickú stranu, mala však významný vplyv v rôznych regionálnych hospodárskych, kultúrnych, telovýchovných alebo spoločenských organizáciách v okolí Kežmarku, Popradu, Spišskej Novej Vsi, Levoče, Sabinova a Gelnice. V prvých parlamentných voľbách v roku 1920 strana kandidovala v rámci formácie *Maďarsko-nemecká kresťansko-sociálna strana,* žiadny jej zástupca sa však nedostal ani do poslaneckej snemovne, ani do senátu. V ďalších parlamentných voľbách strana vstúpila do koalície s Nemeckým zväzom poľnohospodárov, Nemeckou živnostenskou stranou a Maďarskou národnou stranou. Poslanecký mandát získal jej predseda Andor Nitsch. Ten zotrval v poslaneckej snemovni aj po voľbách v rokoch 1929 a 1935. Okrem neho v rokoch 1934 - 1935 mala strana zástupcu aj v hornej komore Národného zhromaždenia, senáte. Po smrti senátora Jánosa Richtera nastúpil do senátu starosta Popradu, evanjelický duchovný Emmerich Varga. Jej vplyv postupne klesal a voličov jej preberala Karpatonemecká strana (časť Sudetonemeckej strany).

## Referencie

Kategória:Politické strany za prvej republiky
Kategória:Politické strany v Česko-Slovensku
Kategória:Zaniknuté politické strany na Slovensku
Kategória:Nemci na Slovensku
Kategória:Organizácie založené v 1920
Ortoptéra

**Ortoptéra** (zastarano: *orthoptéra*) môže byť:
*v letectve (v rokoch 1862 - cca. 1910): predchodca resp. starší názov ornitoptéry , pozri pod ornitoptéra
*v entomológii: rovnokrídlovec, pozri rovnokrídlovce

## Zdroje
Raków Częstochowa

**Raków Częstochowa** je poľský futbalový klub z Čenstochovej. Klub bol založený v 1921 pod názvom *Klub Sportowo-Footballowy Racovia*. Pôsobí v najvyššej poľskej futbalovej lige Ekstraklasa.

Zo Slovákov tu pôsobil Lukáš Ďuriška a Dominik Holec.

## Športové úspechy
* *[[Ekstraklasa|Majster Poľska]] (1):* 2022/23
* *Víťaz Poľského pohára (3):* 2020/21, 2021/22, 2024/25.
* *Super poľsky (2):* 2021, 2022.

## Známi hráči
*  Jacek Krzynówek
*  Tomasz Kiełbowicz
*  Andrzej Niewulis
*  Tomáš Petrášek

## Iné projekty

## Externé odkazy
* Oficiálne stránky 
* rakow.com.pl 
* Raków Częstochowa (90minut.pl) 

## Referencie

## Zdroje
* 

Kategória:Poľské futbalové kluby
Kategória:Futbalové kluby založené v 1921
Kategória:Čenstochová
Detská pornografia

**Detská pornografia** je podľa slovenského trestného práva „zobrazenie skutočnej alebo predstieranej súlože, iného spôsobu pohlavného styku alebo iného obdobného sexuálneho styku s dieťaťom [osobou mladšou ako 18 rokov] alebo osobou vyzerajúcou ako dieťa alebo zobrazenie obnažených častí tela dieťaťa alebo osoby vyzerajúcej ako dieťa smerujúce k vyvolaniu sexuálneho uspokojenia inej osoby“. Vo väčšine štátov sveta (vrátane Slovenska) je výroba, rozširovanie alebo prechovávanie detskej pornografie pokladané za trestný čin.

## Referencie

## Pozri aj
* pederastia
* pedofília

## Iné projekty

Kategória:Trestné činy
Detská
Esoteric: The Holy Grail

***Esoteric: The Holy Grail*** je názov hudobného projektu a štúdiového albumu s relaxačnou hudbou, ktorý nahral Vašo Patejdl. Na CD ho v roku 1993 pre švajčiarsky hudobný trh vydalo vydavateľstvo Esoteric.

## Zoznam skladieb

## Výroba albumu
* Vašo Patejdl – kompozícia
* Dr. Erich Dworak - autor projektu

## Referencie

Kategória:Albumy Vaša Patejdla
Kategória:Hudobné albumy z 1993
Labyrinth Of The World / Labyrint sveta

***Labyrinth Of The World / Labyrint sveta*** je názov hudobného projektu a štúdiového albumu, ktorý spolu nahrali Vašo Patejdl a česky huslista Jaroslav Svěcený. Na CD ho v roku 1991 vydalo hudobné vydavateľstvo Opus.

Na albume je vo venovaní napísané: „Venované 400. výročiu narodenia J. A. Komenského a jeho odkazu.“

## Zoznam skladieb

## Výroba albumu
* Vašo Patejdl – klávesové nástroje, elektronické bicie
* Jaroslav Svěcený – husle
* Juraj Burian – gitara (7)
* Jozef Krajčovič – zvuková réžia
* Peter Smolinský, Vašo Patejdl – hudobná réžia
* Ján Machút – technická Spolupráca
* Alexander Klinko – dizajn obalu

## Referencie

Kategória:Albumy Vaša Patejdla
Kategória:Hudobné albumy z 1991
Dvaja (Hudba a piesne z filmu Fontána pre Zuzanu)

***Dvaja (Hudba a piesne z filmu Fontána pre Zuzanu)*** je úplný názov soundtracku, ktorý autorská  dvojica Patejdl/Filan zložila pre film Dušana Rapoša, *[[Fontána pre Zuzanu]]* (1985). Kompiláciu nahrávok z filmu na vinylovom LP vydalo v roku 1986 hudobné vydavateľstvo Opus. V roku 1998 vyšla reedícia albumu od vydavateľstva Bonton Music, na ktorej bol pridaný jeden hudobný bonus.

Nahrávky, ktoré sú z produkcie SFT Koliba, Bratislava majú podtitul: „Hudba a piesne z filmu *[[Fontána pre Zuzanu]]* scenáristu Karola Hlávku a režiséra Dušana Rapoša o prvej láske, motorkách a senzačných vlasoch.“

## Zoznam skladieb

## Výroba albumu
;Hudobníci
* Vašo Patejdl - klávesové nástroje, spev
* Ján Baláž - elektrická gitara, vokály
* Laco Lučenič - elektrická gitara
* Jožo Ráž - spev, vokály
* Eva Wolframová - vokály
;Produkcia
* Július Kinček - hudobná réžia
* Peter Smolinský - zvuková réžia
* J. Solan - fotografie
* D. Dukát - dizajn

## Referencie

Kategória:Albumy Vaša Patejdla
Kategória:Hudobné albumy z 1986
Kategória:Soundtracky
Selnice

**Selnice** (staršie a v niektorých mapách aj **Capkovo**; ) je vrch v Nízkych Tatrách. Leží nad Liptovskou Porúbkou, približne  juhovýchodne od Liptovského Hrádku. 

## Poloha
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a na katastrálnom území obce Liptovská Porúbka. Najbližšími sídlami sú severne ležiaci Liptovský Hrádok a Liptovská Porúbka, východne situovaná je Kráľova Lehota a južne položená Malužiná. Masív patrí do Národného parku Nízke Tatry.

## Opis
Vrch zakončuje severovýchodnú vetvu rázsochy, vybiehajúcej severným smerom z Ďumbiera () v hlavnom hrebeni. Masív Selnice sa na ňu pripája v masíve Slemä (). Východne susedí Veľký vrch (), Mních () a Urdanová (), južne Skribňovo () a Hradište () a západne Slemä, Brtkovica () a Smrekovica (). Masív patrí do povodia Váhu, kde vodu odvádzajú jeho menšie prítoky a riečka Boca. Na vrchol nevedie značený chodník.

### Výhľady
Vrcholovú časť pokrýva súvislý, miestami však riedky lesný porast, ktorý tak umožňuje obmedzený rozhľad. Z lokalít s redšou vegetáciou a skalnatých brál je možné pozorovať okolité vrcholy Nízkych Tatier, no tiež Vysoké a Západné Tatry a Chočské vrchy.

## Prístup
Na vrchol nevedie značená turistická trasa, preto prístup je možný neznačenými lesnými chodníkmi. Vzhľadom na značnú svahovitosť je však výstup pomerne obtiažny.

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovská Porúbka
Fontána pre Zuzanu 2 (album)

***Fontána pre Zuzanu 2*** je názov soundtracku k rovnomennému filmu Dušana Rapoša z roku 1993. Album v tom istom roku ako vyšiel do kín film dalo na hudobný trh vydavateľstvo Tommü Records.

Na albume *Fontána pre Zuzanu 2* je dvanásť originálnych piesní, ktoré okrem Pavla Haberu naspievali Ibrahim Maiga, Lucie Bílá, Szidi Tobias a Jožo Ráž. Piesne otextoval Boris Filan a hudbu k nim zložiliVašo Patejdl a Pavol Habera.

## Zoznam skladieb

## Výroba albumu
* Pavol Habera - akustická gitara (3), elektrická gitara (4),  vokály (2, 3)
* Peci Uherčík - elektrická a akustická gitara (1-3, 5-13), vokály (2, 3)
* Vašo Patejdl - vokály, klávesové nástroje
* Marek Minárik - basová gitara
* Emil Frátrik - bicie nástroje, perkusie
;Produkcia
* Jozef Krajčovič - zvuková réžia, hudobná réžia, mixovanie
* Pavol Habera, Václav Patejdl - hudobná réžia, producenti
* Ján Machút, Miroslav Paciga - technická spolupráca

## Referencie

Kategória:Albumy Vaša Patejdla
Kategória:Hudobné albumy z 1993
Kategória:Albumy Pavla Haberu
Kategória:Soundtracky
SMW Wheels

***SMW Wheels*** je značka automobilových kolies, ktorú vlastní lotyšská  spoločnosť AS " *SMW Group* " (predtým: *SIA SMW Wheels*  ) a pod ktorou vyrába kované kolesá pre motoristický a motoristický priemysel.

Počiatky značky siahajú do roku 1999, kedy začala vyrábať patentované kované kolesá z horčíkovej zliatiny pre japonskú spoločnosť *Racing Service Watanabe* .  Disky vyrobené spoločnosťou *SMW Group* boli nainštalované do „ vesmírneho auta “ Tesly,  ktoré bolo vypustené na heliocentrickú obežnú dráhu v roku 2018. Od roku 2017 sa SMW pripojilo k spusteniu dodávok originálnych kolies pre významnú slovenskú automobilku Engler FF pre model Engler SuperQuad.

## Výroba
Disky a iné kované horčíkové a hliníkové produkty vyrábané *SMW Group* sú vyrábané patentovaným kovacím procesom s použitím uzavretej matrice. 
[odkaz=//upload.wikimedia.org/wikipedia/commons/thumb/e/e7/Rimac_Nevera_OEM_wheels_forged_by_SMW.jpg/238px-Rimac_Nevera_OEM_wheels_forged_by_SMW.jpg|náhľad|238x238bod| SMW kované ráfiky [Rimac Automobili|Rimac Nevera]]
odkaz=//upload.wikimedia.org/wikipedia/commons/thumb/7/7d/HGK_Wheels_forged_by_SMW.png/239px-HGK_Wheels_forged_by_SMW.png|náhľad|239x239bod| Kované kolesá SMW pre lotyšský tím HGK Drift

## Referencie

## Externé odkazy

* Oficiálna stránka
Veliteľstvo vojenského zdravotníctva

**Veliteľstvo vojenského zdravotníctva** je veliteľstvo Ozbrojených síl Slovenskej republiky.

Veliteľstvo vzniklo 1. júlu 2022 v posádke Ružomberok. Prvým veliteľom a zároveň hlavným lekárom Ozbrojených síl SR je brig. gen. MUDr. Roman Jantoš.

## Úlohy
Veliteľstvo zabezpečuje „velenie, riadenie a je najvyšším koncepčným orgánom vojenského zdravotníctva v rezorte MO SR v čase mieru, vojny, vojnového stavu, výnimočného stavu a núdzového stavu.“ Priamym nadriadeným Veliteľstva je [Náčelník Generálneho štábu Ozbrojených síl. Podľa hovorkyne Ministerstva obrany, Martiny Kovaľ Kakaščíkovej, je vznik veliteľstva „priamou reakciou na aktuálnu bezpečnostnú situáciu ... či už v podobe pandémie COVID-19, v rámci ktorej sa naplno potvrdila profesionalita vojenských lekárov a zdravotníkov, tak aj reakciou na zistenia OS SR, získané počas agresie Ruskej federácie na Ukrajine.“

## Dejiny
Veliteľstvo vzniklo transformáciou Úradu hlavného lekára Ozbrojených síl. V dejinách vojenského zdravotníctva pôsobili tieto útvary: Zdravotnícka správa Veliteľstva Armády SR (do 31. augusta 1994), Zdravotnícka správa Generálneho štábu Armády SR, Štáb vojenského zdravotníctva GŠ Armády SR (do roku 2001), Odbor riadenia vojenského zdravotníctva SÚMO SR, Úrad vojenského zdravotníctva MO SR Bratislava (do roku 2006), Veliteľstvo vojenského zdravotníctva Ružomberok GŠ OS SR a Úrad hlavného lekára Ozbrojených síl.

### Velitelia (vrátane predchodzích útvarov)
* plk. MUDr. Stanislav Pirošík
* genmjr. MUDr. Igor Čombor
* plk. MUDr. Richard Kozár, MPH.
* brig. gen. MUDr. Vladimír Lengvarský, MPH.
* 1. júl 2022doteraz brig. gen. MUDr. Roman Jantoš.

## Referencie

## Externé odkazy
* Veliteľstvo vojenského zdravotníctva 
* Hlavné úlohy Veliteľstva vojenského zdravotníctva 
* história vojenského zdravotníctva na webe Ministerstva obrany SR


Kategória:Ozbrojené sily Slovenskej republiky
Kategória:Slovenské vojenské jednotky
Kategória:Vojenské zdravotníctvo
Kategória:Organizácie založené v 2022
Ribozým

náhľad|3D štruktúra hammerhead ribozýmu
**Ribozýmy** (**ribo**nukleová kyselina + en**zýmy**) sú molekuly RNA, ktoré majú schopnosť katalyzovať špecifické biochemické reakcie, ako sú napríklad zostrih RNA v expresii génov, podobne ako to dokážu enzýmy. Ich objav v roku 1982 ukázal, že RNA môže fungovať ako genetický materiál (ako DNA) aj ako biologický katalyzátor (ako proteínové enzýmy), čo prispelo k hypotéze RNA sveta, ktorá tvrdí, že RNA bola dôležitá vo vývoji prebiotických systémov, ktoré boli schopné sami sa množiť (replikovať). Najbežnejšie aktivity prírodných ribozýmov a ribozýmov, ktoré vznikli evolúciou *in vitro*, je štiepenie alebo spájanie RNA a DNA a tvorba peptidovej väzby. Napríklad najmenší známy ribozým (GUGGC-3') dokáže aminoacylovať sekvenciu GCCU-3' v prítomnosti PheAMP. V rámci ribozómu fungujú ribozýmy ako časť veľkej podjednotky ribozomálnej RNA a spájajú aminokyseliny počas proteosyntézy. Takisto sa účastnia rôznych reakcií spracovania RNA vrátane zostrihu RNA, replikácie vírusov a biosyntézy transferovej RNA. Medzi príklady ribozýmov patria hammerhead ribozým, VS ribozým a vlásenkový ribozým.

Výskumníci, ktorí skúmajú pôvod života pomocou hypotézy RNA sveta, pracujú na objavovaní ribozýmov, ktoré majú kapacitu replikovať sami seba, čo by znamenalo schopnosť katalyticky syntetizovať polyméry RNA. To by sa malo diať v prebioticky možných podmienkach s vysokou presnosťou kopírovania, aby sa predišlo rozkladu informácie, ale aby takisto bola umožnená občasná chyba počas tohto procesu, vďaka ktorej by mohla prebiehať Darwinovská evolúcia.

Prebehli rôzne pokusy vytvoriť ribozýmy ako terapeutiká, ako enzýmy schopné cielene zamerať a štiepiť definovanú sekvenciu RNA, ako biosenzory a pre aplikácie v rámci funkčnej genomiky a objavovania génov.

## Referencie

## Zdroj

Kategória:Ribozýmy
Kategória:Látková premena
Kotlin

**Kotlin** môže byť:
* ostrov vo Fínskom zálive pri Petrohrade v Rusku, pozri Kotlin (ostrov)
* vidiecka gmina v Poľsku vo Veľkopoľskom vojvodstve, pozri Gmina Kotlin
* kód NATO pre triedu sovietskych torpédoborcov Projekt 56, pozri Projekt 56
* programovací jazyk, pozri Kotlin (programovací jazyk)

## Pozri aj
* kotlina
Lajštroch

**Lajštroch** () je vrch v Nízkych Tatrách. Leží nad Čertovicou, približne  južne od Liptovského Hrádku. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží na hranici Žilinského a Banskobystrického kraja a okresov Liptovský Mikuláš a Brezno a zasahuje na katastrálne územie mesta Brezno a obce Vyšná Boca. Najbližšími sídlami sú severovýchodne situovaná Vyšná a Nižná Boca, východne je horské sedlo Čertovica a južným smerom obec Jarabá. Masív patrí do Národného parku Nízke Tatry.

## Opis
Lajštroch je súčasťou hlavného hrebeňa medzi Čertovicou a Ďumbierom (). Súčasťou masívu je i rovnako vysoká kóta Rovienky, lokalizovaná východne. Geoportal však uvádza iba názov Lajštroch a Rovienky sú spomenuté iba ako starší názov rovnakého vrchu. Severným smerom sa nachádza Chopec () a Rovná hoľa (), západným Ďumbier a Besná (Králička) (), južným Čučoriedková () a Beňuška () a východným Čertova svadba (), Končisté () a Fišiarka (). Severné svahy odvodňuje riečka Boca do povodia Váhu, voda z južných odteká potokom Štiavnička do rieky Hron. Vrcholom vedie značená Cesta hrdinov SNP, spájajúca blízke sedlo s Chatou generála Milana Rastislava Štefánika.

### Výhľady
Vrcholovú časť pokrýva nízka hôľnatá vegetácia s nesúvislým porastom kosodreviny, ktorý umožňuje kruhový rozhľad. Z vhodných miest je možné pozorovať okolité vrcholy Nízkych Tatier, no tiež Vysoké a Západné Tatry, Poľanu, Veporské a Stolické vrchy.

## Prístup
* po  červenej značke (Cesta hrdinov SNP):
** od východu z horského sedla Čertovica
** od západu od Chaty generála Milana Rastislava Štefánika
* po  zelenej značke cez Kumštové sedlo:
** od juhu z Jarabej
** od severu z rázc. Slemä cez Svidovské sedlo
* po  žltej značke z Nižnej a Vyšnej Boce cez Kumštové sedlo

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Liptovský Mikuláš
Kategória:Brezno
Kategória:Vyšná Boca
Vyšnolánsky kanál

**Vyšnolánsky kanál** je kanál v Košickom regióne na území obcí Perín-Chym a Nižný Lánec v okrese Košice-okolie v Košickom kraji. Nachádza sa v geomorfologickom celku Košická kotlina. Ústi do vodného toku Perínsky kanál. Má dĺžku . Rád toku VII.
## Začiatok
Začína sa v  na území obce Perín-Chym v katastrálnom území *Vyšný Lánec* v okrese Košice-okolie v Košickom kraji, pri ceste spájajúcej časť obce *Vyšný Lánec* a časť obce *Chym*, oddeľujúcej pole *Cigánske zeme* od poľa *Pod Stuchnutým*, severovýchodne od intravilánu *Vyšný Lánec*.
## Opis toku
Od začiatku tečie severným smerom v priamke poľnohospodárskym extravilánom obce Perín-Chym, v  mení smer na severozápadozápad, v  preteká cez obecnú hranicu a vteká na územie obce Nižný Lánec, mení smer na severozápad, v poľnohospodárskom extraviláne v  ústi do Perínskeho kanála ako jeho ľavostranný prítok. Perínsky kanál ďalej ústi do vodného toku Ida. *Vyšnolánsky kanál* patrí do okresu Košice-okolie v Košickom kraji. Nachádza sa v geomorfologickom celku Košická kotlina v geomorfologickom podcelku Košická rovina. Nemá dôležitejšie prítoky.

## Pôvod názvu
Názov vodného toku *Vyšnolánsky kanál* má pôvod v názve niekdajšej (do roka 1991 samostatnej) obce *Vyšný Lánec*, dnes časti obce Perín-Chym. Na území *Vyšného Lánca* sa kanál začína a územím preteká. 
Z toponyma *Vyšný Lánec* rozšírením o formant *-ský*, systémovou redukciou o hlásky *-ec* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Vyšnolánsky kanál* ako súčasť veľmi početnej skupiny názvov v slovenskej toponymii, najmä hydronymii. 
Najstaršie dochované písomné záznamy názvu osady (obce) sa viažu k roku 1406 v podobe *Konch-Lanchya* (rozumej *Konečný, Koncový*) a k roku 1773 v podobe *Wissny Lancz*.
Názov vodného kanála bol štandardizovaný v roku 1975.
V priestore slovenskej hydronymie vodných tokov hydronymum *Vyšnolánsky kanál* je jedinečným hydronymom (júl 2022).

## Referencie

 
Kategória:Vodné toky v okrese Košice-okolie 
Kategória:Umelé vodné toky na Slovensku 
Kategória:Vodné toky v Košickej kotline
Ján Pálfi (? – 1646)

**Ján** gróf **Pálfi** - prídomok "Pálffy de Erdőd" (staršie *Pálffy*; * ?† 29. máj 1646) bol uhorský stoličný hodnostár a feudálny zemepán, príslušník šľachtického rodu Pálfiovcov.

## Život
Narodil sa ako jedno z ôsmich detí v rodine Mikuláša Pálfiho (15521600) a jeho manželky Márie, rod. Fuggerovej (?1646). Mal tri sestry – okrem iných Katarínu, tretiu manželku krajinského hodnostára Žigmunda Forgáča – a štyroch bratov, medzi ktorými bol vojenský a stoličný hodnostár Štefan (15861646), krajinský hodnostár Pavol (15901653) a bratislavský prepošt Mikuláš (15991621).

Počas služby v armáde dosiahol hodnosť kapitána. Pôsobil ako kráľovský radca, strážca uhorskej koruny (1625) a župan Komárňanskej stolice (1643). Zúčastnil sa bojov proti Osmanom. V roku 1636 bol spolu s bratmi povýšený do grófskeho stavu. Získal vyznamenanie Rad zlatého rúna. Bol zemepánom tej časti hradného panstva Červený Kameň, ktorá mala centrum v Suchej nad Parnou.

Jeho prvou manželkou bola grófka Anna Lucia, rod. Mansfeldová, druhou barónka Judita, rod. Amadeová. Mal jedného syna – Ferdinanda (16201680) – a dve dcéry. Zomrel v rovnaký deň ako jeho matka a brat Štefan. Bol pochovaný v Bratislave.

## Referencie

## Odporúčaná literatúra
* 
* 

Kategória:Osoby s neistým dátumom narodenia
Kategória:Úmrtia 29. mája
Kategória:Úmrtia v 1646
Kategória:Pálfiovci
Kategória:Uhorskí šľachtici
Kategória:Slovenskí šľachtici
Kategória:Pochovaní v katedrále svätého Martina v Bratislave
Ján Anton Pálfi

**Ján Anton** gróf **Pálfi** - prídomok "Pálffy de Erdőd" (* 1642† 29. november 1694, Bratislava) bol uhorský stoličný hodnostár a feudálny zemepán, príslušník šľachtického rodu Pálfiovcov.

## Život
Narodil sa v rodine krajinského hodnostára Pavla (15901653) a jeho manželky grófky Františky, rod. Khuenovej. Mal brata, vojenského hodnostára a diplomata Jána Karla (16451694) a jednu sestru.

Bol dedičným kapitánom Bratislavského hradu (16791694), županom Bratislavskej stolice, zemepánom hradného panstva Červený Kameň, komorníkom (1683) a tajným radcom rýnskeho kurfista Viliama.

Jeho prvou manželkou bola grófka Agneša, rod. Nádašdyová, druhou Eleonóra, rod. Molarthová. Mal jednu dcéru.

## Referencie

## Odporúčaná literatúra
* 
* 

Kategória:Narodenia v 1642
Kategória:Úmrtia 29. novembra
Kategória:Úmrtia v 1694
Kategória:Pálfiovci
Kategória:Uhorskí šľachtici
Kategória:Slovenskí šľachtici
Nádherný deň

***Nádherný deň*** je názov debutového štúdiového albumu Petra Cmorika. V júni 2006 tento album vydalo hudobné vydavateľstvo Ariola.

## Zoznam skladieb

## Výroba albumu
;Hudobníci
* Peter Cmorik - akustická gitara, spev
* Martin Gašpar - basová gitara
* Marcel Buntaj - bicie nástroje
* Juraj Kupec - gitara, vokály
* Juraj Tatár - klávesové nástroje
;Produkcia
* Juraj Kupec - mastering, mixovanie, zvuková réžia
* Jozef Šebo, Juraj Kupec - producenti
* Ivan Kelement - fotografie
* Gibon s.r.o. - dizajn obalu

## Referencie

Kategória:Hudobné albumy z 2006
Kategória:Albumy Petra Cmorika
Kategória:Debutové albumy
Ľudovít Pollák

náhľad|537x537bod|Ľudovít Pollák ako dôchodca v domácom prostredí.
**Ľudovít Pollák** (* 1. júna 1909, Horná Potôň – † 15. marca 1981, Horná Potôň) bol slovenský a česko-slovenský politik, člen KSČ a poslanec Národného zhromaždenia ČSR.

## Životopis

Ľudovít Pollák sa narodil v roku 1909 v obci Horná Potôň, ako jeden zo synov roľníka Jozefa Polláka a jeho manželky Terézie Lelkesovej. Po absolvovaní ľudovej školy podstúpil výcvik delostrelca - mieriča a slúžil v armáde Česko-slovenskej republiky. Počas druhej svetovej vojny bol vojakom maďarskej armády a zúčastnil sa bojov pri Done a Kursku ako ženista. Po vojne vstupuje do KSS a KSČ v roku 1948; v tomto roku, 21. marca sa stáva členom Jednotného roľníckeho družstva v Hornej Potôni v okrese Dunajská Streda. Vo voľbách do Národného zhromaždenia v roku 1954 bol zvolený za poslanca vo volebnom obvode Dunajská Streda. Z hľadiska profesie bol v čase zvolenia činný ako predseda 
JRD v Hornej Potôni a ako člen Krajského národného výboru. Jeho zásluhou sa Jednotné roľnícke družstvo v Hornej Potôni - družstvo IV. typu a jedno z najstarších v republike, stalo svojim fungovaním vzorom pre ďalšie družstvá, za čo bolo družstvu 23.3.1957 udelené vyznamenanie za Zásluhy o výstavbu. Dňa 5. mája 1957 družstvo navštívila aj poľská vládna delegácia na čele s premiérom Poľskej ľudovej republiky, Józefom Cyrankiewiczom. Ľudovítovi Pollákovi bolo udelené vyznamenanie Za zásluhy o výstavbu aj individuálne, dňa 20.8.1969.    
 
### Rodina

Ľudovít Pollák bol od roku 1935 až do svojej smrti v roku 1981, ženatý s Máriou Pollákovou, rod. Bodó. Z jediného manželstva sa mu narodili tri deti: Magdaléna v roku 1937, Júlia v roku 1939 a Ladislav v roku 1952.  

## Referencie

## Externé odkazy
* Új Szó, 10. ročník, 126. číslo, 7. mája 1957, článok: A lengyel kormányküldöttség visszatért Prágába (Poľská vládna delegácia sa vrátila do Prahy)
* Szabad földműves, roč. VIII., číslo 19. z 12. mája 1957, str. 8, článok: Barátság követei (Vyslanci priateľstva)

Kategória:Narodenia 1. júna
Kategória:Narodenia v 1909
Kategória:Úmrtia 15. marca
Kategória:Úmrtia v 1981
Kategória:Slovenskí politici
Kategória:Politici KSČ
Kategória:Poslanci česko-slovenského Národného zhromaždenia
Balatonföldvár (rozlišovacia stránka)

**Balatonföldvár** môže byť:
* mesto v Maďarsku, pozri Balatonföldvár
* obvod v Maďarsku, pozri Balatonföldvár (obvod)
Chlapčenská hudobná skupina

**Chlapčenská hudobná skupina** (iné názvy: **chlapčenská skupina**, **chlapčenská kapela**, **boy band**, **boyband**) je hudobná skupina, ktorá sa skladá spravidla z 5 mladých hudobníkov mužského pohlavia. Pri vystupovaní naživo často tancujú, dôležitú úlohu zohráva ich choreografia a imidž (oblečenie, vystupovanie).  Cieľovou skupinou týchto mladých (a často pohľadných) umelcov býva dospievajúce publikum, a to väčšinou dievčatá vo veku cca 12 až 17 rokov.

Medzi celosvetovo najpredávanejšie boy bandy patria Backstreet Boys (viac než 100 mil. predaných platní), New Kids on the Block (viac než 70 mil.), 'N Sync (viac než 56 mil.), Westlife (viac než 47 mil.), Take That (viac než 25 mil.) a One Direction (65 mil.).

Z českých skupín je do tejto charakteristiky možné zaradiť napr. Lunetic, T-Boyz, V.I.P., Ha Ha alebo A-Tak.

Podobnou skupinou je tzv. girl group (dievčenská skupina), medzi ktorých predstaviteľov sa radia napr. Spice Girls.

## Zdroj
* 

Kategória:Hudobné skupiny
Cimicidea

**Cimicidea** môže byť:
*iný názov taxónu polokrídlovce (Hemiptera)
*starý názov čeľade plošticovité (Cimicidae)

## Zdroje
Žijem ako viem

***Žijem ako viem*** je názov druhého štúdiového albumu Petra Cmorika. Tento album 1. novembra 2007 vydalo hudobné vydavateľstvo Ariola.

## Zoznam skladieb

## Výroba albumu
;Hudobníci
* Peter Cmorik – spev, vokály
* Martin Gašpar – basová gitara
* Marcel Buntaj – bicie nástroje
* Juraj Kupec – gitara, Hammond organ, syntetizátory, vokály
* Juraj Tatár – klávesové nástroje, programovanie
* Radovan „Vrabec“ Orth – vokály
;Produkcia
* Juraj Kupec – mastering, mixovanie, zvuková réžia
* Jozef Šebo, Juraj Kupec – producenti
* Ondřej Pýcha – fotografie
* Marek Ormandík – dizajn obalu
* Ján Došek – nahrávka na koncerte v Snine (13)

## Referencie

Kategória:Hudobné albumy z 2007
Kategória:Albumy Petra Cmorika
Panhemiptera

**Panhemiptera** alebo **Hemipteria** alebo **Hemipteroidea** môže byť iný názov taxónu:
*Condylognatha (=polokrídlovce + strapky) 
*polokrídlovce (Hemiptera v širšom zmysle) 

## Pozri aj
*Hemipteroidea

## Zdroje
Deoxyadenozylový radikál

**Deoxyadenozylový radikál** je voľný radikál, ktorý je štruktúrne podobný adenozínu. Na rozdiel od adenozínu však nemá 5'-hydroxylovú skupinu. Tento radikál sa bežne vyskytuje v prírode ako reaktívny intermediát. Vzniká v radikálových SAM enzýmoch a niektorých variantoch vitamínu B12. Deoxyadenozylový radikál abstrahuje (štiepi) vodíkové atómy zo substrátov, čo vedie k prešmykom a iných posttranskripčným modifikáciám nutným pre biosyntézu.

Deoxyadenozylový radikál je jedným z radikálov, ktoré vznikajú štiepením ''S''-adenozylmetionínu (SAM). Medzi ostatné patria metylový radikál a homoalanínový radikál. Deoxyadenozylový radikál sa takisto môže štiepiť z adenozylkobalamínu.

Tento radikál je veľmi reaktívny, podobne ako ostatné radikály, a charakterizovať sa ho podarilo až po skoro 50 rokoch od jeho objavu. V niektorých enzýmoch, napríklad lyzín-2,3-aminomutáze, totiž dochádza k obmedzeniu pohybu tohto radikálu tým, že enzýmy udržiavajú tento radikál blízko svojich substrátov pomocou tesných van der Waalsových interakcií, čím minimalizujú alebo úplne predchádzajú bočným reakciám, čo takisto sťažilo jeho charakterizáciu.

## Referencie

## Zdroj

Kategória:Radikály
Kategória:Nukleozidy
Hemipterodea

**Hemipterodea** môže byť iný názov taxónu:
*Paraneoptera (po slovensky: hemipteroidný hmyz) 
*zriedkavo (nesprávne?): Exopterygota (po slovensky: hemimetabolný hmyz)

## Pozri aj
*Hemipteroidea

## Zdroje
Hemipteradelphia

**Hemipteradelphia** môže byť iný názov taxónu:
*hemipteroidný hmyz (Paraneoptera)
*polokrídlovce (Hemiptera) 

## Zdroj
Jedno si želám

***Jedno si želám*** je názov tretieho štúdiového albumu Petra Cmorika. Tento album 26. októbra 2009 vydalo hudobné vydavateľstvo Ariola.

Tretí album Petra Cmorika oficiálne vyšiel pod hlavičkou „Peter Cmorik Band“. Napriek tejto zmene v zložení tejto skupiny výrazné zmeny nie sú. Aj tento poprockový album nahrával osvedčený tím: Juraj Kupec, Martin Gašpar, Juraj Tatár a Marcel Buntaj. Okrem stálych mien sú medzi autormi skladieb na albume Vašo Patejdl a textár Kamil Peteraj. Z ich spolupráce vznikla nahrávka „Voľnosť mi nevezmú“.

## Zoznam skladieb

## Referencie

Kategória:Hudobné albumy z 2007
Kategória:Albumy Petra Cmorika
Hawkeye (seriál)

***Hawkeye*** je americký televízny seriál, natočený na motívy komiksov od vydavateľstva Marvel Comics. Autorom seriálu, ktorý je súčasťou fiktívneho sveta Marvel Cinematic Universe, je Jonathan Igla. Režisérom seriálu je Rhys Thomas. 

Objednávku seriálu oznámily spoločnosti The Walt Disney Company a Marvel Studios v júli 2019. Natáčanie seriálu sa začalo v novembri 2020. Seriál bol uvedený na streamovacej platforme Disney+, s premiérou úvodných dvoch epizód 24. novembra 2021. *Hawkeye* je v poradí piatym seriálom v MCU a je súčasťou 4. fázy Marvel Cinematic Universe a Mnohovesmírnej ságy.

## Dej
Keď sa Clint Barton po Lusknutí objaví v New Yorku, musí spolupracovať s mladou Kate Bishopovou, aby porazil nepriateľov Ronina a včas sa na Vianoce vrátil k svojej rodine.

## Obsadenie
* Jeremy Renner ako Clint Barton / Hawkeye
* Hailee Steinfeldová ako Kate Bishopová / Hawkeye
* Florence Pughová ako Yelena Belova / Black Widow
* Vera Farmigová ako Eleanor Bishopová
* Tony Dalton ako Jack Duquesne
* Alaqua Coxová ako Maya Lopezová / Echo
* Fra Fee ako Kazimierz "Kazi" Kazimierczak
* Linda Cardelliniová ako Laura Bartonová
* Vincent D'Onofrio ako Wilson Fisk / Kingpin
* Zahn McClarnon ako William Lopez
* Brian d'Arcy James ako Derek Bishop
* Simon Callow ako Armando Duquesne III.

V ďalších úlohach sa objavili: Aleks Paunovic ako Ivan Banionis, Piotr Adamczyk ako Tomas Delgado, Carlos Navarro ako Enrique a Zlatý retríver - Jolt si zahral Luckyho the Pizza Dog.

## Dej
Keď sa Clint Barton po Lusknutí objaví v New Yorku, musí spolupracovať s mladou Kate Bishopovou, aby porazil nepriateľov Ronina a včas sa na Vianoce vrátil k svojej rodine.

*Hawkeye* sa odohráva po udalostiach filmu ** počas Vianoc 2024.

## Epizódy

## Externé odkazy
* https://www.csfd.sk/film/742482-hawkeye/prehlad/
* https://m.imdb.com/title/tt10160804/
* https://www.marvel.com/tv-shows/hawkeye/1
* https://marvelcinematicuniverse.fandom.com/wiki/Hawkeye

## Zdroj

Kategória:Televízne seriály USA
Kategória:Televízne seriály Disney+
Kategória:Televízne seriály Marvel Cinematic Universe
Kategória:Televízne seriály z roku 2021
Reaktívny intermediát

Ako **reaktívny intermediát** sa v chémii označuje zlúčenina alebo molekula, ktorá má vysokú energiu, krátky polčas života a je veľmi reaktívna. Keď vznikne v chemickej reakcii, rýchlo sa premení na stabilnejšiu molekulu. Tieto molekuly je možné izolovať a skladovať iba v výnimočných prípadoch, napríklad pri nízkych teplotách alebo uväznením v matrici. Keď je indikovaná prítomnosť reaktívneho intermediátu, môže pomôcť vysvetliť priebeh chemickej reakcie.

Väčšina chemických reakcií prebieha vo viac než jednom elementárnom kroku a reaktívne intermediáty sú vysokoenergetické, ale stabilné produkty, ktoré existujú len v medzikrokoch. Sled jednotlivých krokov tvorí reakčný mechanizmus. Reaktívne intermediáty sa líšia od reaktantu, produktu alebo i reakčného intermediátu iba tým, že ich zvyčajne nie je možné izolovať, ale niekedy sú pozorovateľné rýchlymi spektroskopickými metódami. Reaktívny intermediát je stabilný v tom zmysle, že vzniká v elementárnej reakcii a je nutná ďalšia elementárna reakcia na jeho ďalšiu premenu.

Keď reaktívne intermediátu nie sú pozorovateľné, ich existencia sa musí usudzovať pomocou experimentálnych výsledkov. To väčšinou spočíva v zmene reakčných podmienok, (napríklad teploty alebo koncentrácie), aplikáciou techník chemickej kinetiky či chemickej termodynamiky alebo využitím spektroskopických metód. Reaktívne intermediáty založeé na uhlíku môžu byť radikály, karbény, karbokatióny, karbanióny, aríny a karbíny.

## Spoločné vlastnosti
Reaktívne intermediáty majú niekoľko spoločných vlastností:

* nízka koncentrácia v porovnaní s reaktantom alebo produktom
* reaktívne intermediáty zvyčajne nespĺňajú oktetové pravidlo, čo vysvetľuje ich vysokú reaktivitu (s výnimkou karbaniónov)
* často vznikajú pri chemickom rozklade zlúčenín
* ich existenciu je často možné dokázať pomocou spektroskopie
* je nutné uvážiť klietkový efekt
* často dochádza k stabilizácii pomocou konjugácie alebo rezonancie
* často je náročné ich rozlíšiť od tranzitného stavu
* dôkaz existencie často vyžaduje uväznenie v matrici

## Uhlíkové reaktívne intermediáty

Súbor:Radical metilo--methyl radical.svg|alt=Radical|Radikál (nespárovaný elektrón)
Súbor:Carbene.svg|alt=Carbene|Karbén (voľný elektrónový pár na uhlíku)
Súbor:Methyl cation.svg|alt=Carbocation|Karbokatión (kladný náboj)
Súbor:碳负离子.svg|alt=Carbanion|Karbanión (záporný náboj)
Súbor:Carbyne quartet.svg|alt=Carbyne|Karbín
Súbor:1,2-Didehydrobenzol.svg|alt=Benzyne (an aryne)|Benzín (typ arínu)


## Iné reaktívne intermediáty

* Karbenoid
* Ión-neutrálny komplex
* Ketoanióny
* Nitrény
* Oxokarbéniové ióny
* Fosfinidény
* Fosforylnitridy
* Tetrahedrálne intermediáty v karbonylových adičných reakciách

## Referencie

## Pozri aj

* Aktivovaný komplex
* Tranzitný stav

## Zdroj

Kategória:Reaktívne intermediáty
Kategória:Reakčné mechanizmy
Hemipteroidea

**Hemipteroidea** (po slovensky **hemipteroidný hmyz**, **hemipteroidné rady (hmyzu)**, **hemipteroidná skupina (radov/hmyzu)**, **hemipteroidný komplex**, po anglicky Hemipteroid insects, Hemipteroid orders, Hemipteroid group, Hemipteroid complex, Hemipteroid assemblage ) môže byť iný názov taxónu:
*Paraneoptera (t.j. polokrídlovce + strapky + pavši v užšom zmysle + vši v užšom zmysle + švoly; a to buď vrátane alebo bez vyhynutých taxónov Miomoptera, Sojanoperidae, Montanuraliidae a Hypoperlida)
*zriedkavo: Condylognatha (=polokrídlovce + strapky)
*polokrídlovce (Hemiptera v širšom zmysle) 

## Pozri aj
*Hemipterodea

## Zdroje
Záhorský kanál

**Záhorský kanál** je kanál v Dolnom Zemplíne na území obcí Záhor a Bežovce v okrese Sobrance v Košickom kraji. Nachádza sa v geomorfologickom celku Východoslovenská rovina. Ústi do vodného toku Veľké Revištia-Bežovce. Má dĺžku . Rád toku VIII.
## Začiatok
Začína sa v  na sútoku dvoch zdrojníc (krátkej zdrojnice z juhu a netradične dlhej zdrojnice z východu) na území obce Záhor v katastrálnom území *Záhor* v okrese Sobrance v Košickom kraji, na hranici medzi intravilánom obce a extravilánom obce, pri juhozápadnom okraji intravilánu a pri západnom okraji poľa *Patrovka*.
## Opis toku
Od začiatku tečie severozápadným smerom v kanalizovanej priamke poľnohospodárskym extravilánom obce Záhor, vteká do intravilánu obce a po krátkom úseku vyteká z intravilánu severným smerom do poľnohospodárskeho extravilánu, mení smer na severozápad, pravým brehom obmýva agrofarmu živočíšnej výroby vo vlastníctve Poľnohospodárskeho družstva v Choňkovciach, priteká k obecnej hranici so susednou obcou Bežovce, ostatných 100 m svojho priebehu tvorí hranicu medzi obcou Záhor a obcou Bežovce, v poľnohospodárskom extraviláne v  ústi do kanála Veľké Revištia-Bežovce ako jeho ľavostranný prítok. Kanál Veľké Revištia-Bežovce ďalej ústi do vodného toku Uh. *Záhorský kanál* patrí do okresu Sobrance v Košickom kraji. Nachádza sa v geomorfologickom celku Východoslovenská rovina v geomorfologickom podcelku Kapušianske pláňavy. Nemá dôležitejšie prítoky.

## Pôvod názvu
Názov vodného toku *Záhorský kanál* má pôvod v názve obce Záhor, na území ktorej sa začína a územím ktorej preteká. 
Z toponyma *Záhor* rozšírením o formant *-ský* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Záhorský kanál* ako súčasť veľmi početnej skupiny názvov v slovenskej toponymii, najmä hydronymii. 
Názov vodného kanála bol štandardizovaný v roku 1990.
V priestore slovenskej hydronymie vodných tokov hydronymum *Záhorský kanál* je jedinečným hydronymom (júl 2022), ale existujú štyri prirodzené vodné toky s názvom Záhorský potok.

## Referencie

 
Kategória:Vodné toky v okrese Sobrance 
Kategória:Umelé vodné toky na Slovensku 
Kategória:Vodné toky na Východoslovenskej rovine
RT-2PM Topol

**RT-2PM Topol** (; v kóde NATO: „**SS-25 Sickle**“) je medzikontinentálna balistická raketa, vyvinutá v 80. rokoch 20. storočia v bývalom Sovietskom zväze.

## Vznik a vývoj
Vývoj nového strategického raketového systému sa oficiálne začal 19. júla 1977. Vývojové práce RT-2PM Topol prebiehali v Moskovskom inštitúte tepelného inžinierstva pod vedením hlavného konštruktéra A. D. Nadiradze. 

Letové testy sa začali 8. februára 1983. Prvé tri skúšobné odpálenia sa uskutočnili zo špeciálne upraveného sila, ktoré bolo pôvodne určené na odpaľovanie rakety RT-2P. 10. augusta 1983 sa uskutočnil štvrtý štart rakety Topol, tentokrát už zo samohybného odpaľovacieho zariadenia 15U128. Testy rakety prebiehali až do 23. decembra 1987 a v rámci nich sa celkovo uskutočnilo 16 odpálení rakiet. 

Raketa bola oficiálne zavedená do služby 1. decembra 1988. Predpokladá sa, že výroba RT-2PM Topol sa zastavila v roku 1994, pričom bolo vyrobených celkovo 450 rakiet.

## Konštrukcia
RT-2PM Topol je mobilný raketový systém postavený na sedemnápravovom podvozku MAZ-7912 (neskoršie modifikácie vychádzajú z MAZ-7917, ktoré sa líšili dĺžkou približne o 1 m a upravenými kabínami posádky). Balistická rakety systému Topol je trojstupňová s pohonom na tuhé palivo. Je dlhá , široká  a jej štartovacia hmotnosť je asi 45 ton. Má dolet 11 000 km a je vybavená jadrovou bojovou hlavicou so silou 800 kt. Využíva inerciálny navigačný systém, ktorý poskytuje presnosť s kruhovou odchýlkou 900 m.

## Používatelia
 **[[Rusko]]**
* Raketové vojská strategického určenia Ruskej federácie - k marcu 2020 bolo v prevádzke 36 mobilných systémov RT-2PM Topol. V rámci ruského programu modernizácie jadrových zbraní je RT-2PM Topol postupne vyraďovaný a nahrádzaný systémom Topol-M.

## Referencie

Kategória:Balistické rakety Sovietskeho zväzu
Shu Qi

**Shu Qi** (* 16. apríl 1974, Xindian, Taiwan) je taiwanská herečka a modelka. V roku 2014 bola jednou z najlepšie platených herečiek v Číne.

## Detstvo a mladosť
Shu Qi sa narodila v meste Xindian v Taiwane. Ako sedemnásť ročná odcestovala do Hongkongu, aby začala filmovú kariéru. 

## Kariéra
V roku 1996 si zahrala v erotickom filme *Viva Erotica*, kde za svoj herecký výkon získala ocenenie Hong Kong Film Awards. V roku 1999 sa objavila po boku Jackieho Chana, v čínskom filme *Inštinkt lovca* a o rok neskôr, si zahrala vo filme *The Island Tales*. 

V roku 2002 sa dostala do hollywoodskej produkcie a zahrala si po boku herca Jasona Stathama, vo filme *Kuriér*. V rovnakom roku hrala aj vo filme *Smrtiaci anjeli*, kde hrala po boku herečky Vicki Zhao. 

Za svoj herecký výkon v historickom filme *The Foliage*, z roku 2004, získala herecké ocenenie šanghajských kritikov. V roku 2008 bola členkou poroty na Medzinárodnom filmovom festivale v Berlíne a o rok neskôr, sedela v porote Filmového festivalu v Cannes. 

V roku 2015 hrala v čínskom romantickom filme *Najlepšie na koniec*.

## Súkromný život
V roku 2016 sa vydala za hongkonského herca a režiséra Stephena Funga. Obaja sa stretli na nakrúcaní romantickej drámy *Bishonen* v roku 1997 a chodili spolu štyri roky.

## Zdroj

Kategória:Hongkonské filmové herečky
Kategória:Taiwanské filmové herečky